RHAN 2

Cyn gwneud cais

Cyhoeddusrwydd cyn gwneud cais am ganiatâd cynllunio
8
1
Rhaid i’r ceisydd roi cyhoeddusrwydd i’r cais arfaethedig drwy—
a
rhoi hysbysiad gofynnol—
i
drwy ei arddangos ar y safle, mewn o leiaf un man ar neu gerllaw’r tir y mae’r cais arfaethedig yn ymwneud ag ef, am gyfnod o ddim llai na 42 diwrnod;
ii
drwy ysgrifennu at berchennog neu feddiannydd unrhyw dir sy’n cydffinio â’r tir y mae’r cais arfaethedig yn ymwneud ag ef: a
iii
drwy gyhoeddi’r hysbysiad mewn papur newydd sy’n cylchredeg yn y gymdogaeth y lleolir ynddi’r tir y mae’r cais arfaethedig yn ymwneud ag ef; a
b
cyhoeddi’r wybodaeth ganlynol ar wefan a gynhelir gan y ceisydd, am gyfnod o ddim llai na 42 diwrnod sy’n dechrau gyda phob un o’r diwrnodau y rhoddir pob un o’r hysbysiadau y cyfeirir atynt yn is-baragraff (a) neu erthygl 9(2)—
i
y ffurflen gais ddrafft a gyhoeddwyd gan Weinidogion Cymru o dan erthygl 12(1)(a) (neu ffurflen sydd, o ran sylwedd, yn cael yr un effaith), gan gynnwys y manylion a bennir neu y cyfeirir atynt yn y ffurflen;
ii
plan sy’n galluogi adnabod y tir y mae’r cais arfaethedig yn ymwneud ag ef;
iii
unrhyw blaniau, lluniadau a gwybodaeth arall sy’n angenrheidiol er mwyn disgrifio’r datblygiad sy’n destun y cais arfaethedig;
iv
copi o’r hysbysiad sy’n ofynnol gan erthygl 6 ac nad yw wedi darfod o dan baragraff (3) o’r erthygl honno;
v
y datganiad dylunio a mynediad sy’n ofynnol gan erthygl 14;
vi
yn ddarostyngedig i erthygl 12(3), y manylion neu’r dystiolaeth sy’n ofynnol gan Weinidogion Cymru o dan adran 62(3) o Ddeddf 1990 (ceisiadau am ganiatâd cynllunio) ;
vii
pan fo’n gymwys, datganiad y cyfeirir ato fel y datganiad amgylcheddol ar gyfer y datblygiad arfaethedig; ac
viii
datganiad ysgrifenedig ynghylch unrhyw gydsyniad sy’n gysylltiedig â’r cais arfaethedig ac y tybia’r ceisydd fod penderfyniad ar y cydsyniad hwnnw i gael ei wneud, neu y dylid ei wneud, gan Weinidogion Cymru, ynghyd â’r ffurflen gais ddrafft a’r dogfennau sy’n gysylltiedig â phob cydsyniad o’r fath.
2
Rhaid i’r ceisydd fod wedi cydymffurfio â pharagraff (1) cyn cyflwyno cais.
3
Rhaid i unrhyw blaniau neu luniadau y mae paragraff (1)(b)(ii) neu (iii) yn gwneud yn ofynnol eu darparu fod wedi eu lluniadu ar raddfa a nodir gan y ceisydd, ac yn achos planiau rhaid dangos cyfeiriad y gogledd.
4
Pan fo’r hysbysiad y cyfeirir ato ym mharagraff (1)(a)(i), heb unrhyw fwriad gan y ceisydd na bai arno, yn cael ei dynnu ymaith, ei guddio neu ei ddifwyno cyn bo’r cyfnod o 42 diwrnod wedi dod i ben, trinnir y ceisydd fel pe bai wedi cydymffurfio â gofynion y paragraff perthnasol os yw’r ceisydd wedi cymryd camau rhesymol i ddiogelu’r hysbysiad ac, os oes angen, ei amnewid.
5
Yn yr erthygl hon, ystyr “hysbysiad gofynnol” (“requisite notice”) yw hysbysiad yn y ffurf a nodir yn Atodlen 1 neu ffurf sydd, o ran sylwedd, yn cael yr un effaith.
Cymhwyswyd adran 62(3) gydag addasiadau gan erthygl 3(1) of o’r Gorchymyn Cymhwyso Deddfiadau.
Ar gyfer y diffiniad o “secondary consent” (“cydsyniad eilaidd”) gweler adran 62H o Ddeddf 1990. Mewnosodwyd adran 62H gan adran 20 o Ddeddf 2015. Rhagnodir cydsyniadau eilaidd at ddibenion adran 62H(1) gan y Rheoliadau Meini Prawf Penodedig a Chydsyniadau Eilaidd Rhagnodedig.
Gweler adran 62F(6) o Ddeddf 1990. Mewnosodwyd adran 62F gan adran 20 o Ddeddf 2015.